Diari Oficial de la Generalitat Valenciana


Sumari del DOGV 6765, del 02-05-2012 (2012/4051)

RESOLUCIÓ de 18 de gener de 2012, de la Direcció General d'Energia per la qual s'atorga a Red Eléctrica de España, SAU, autorització administrativa per a la nova subestació transformadora de 220/132/20 kV denominada ST Castalla, en la part corresponent a la xarxa de transport d'energia elèctrica, ubicada en el terme municipal de Castalla, província d'Alacant, s'aprova el projecte tècnic d'execució i es declara, en concret la seua utilitat pública. (Expedient número ATASCT/2009/503/03).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6765

Data del DOGV
:   02-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/4051


Data del document
:   18-01-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 18 de gener de 2012, de la Direcció General d'Energia per la qual s'atorga a Red Eléctrica de España, SAU, autorització administrativa per a la nova subestació transformadora de 220/132/20 kV denominada ST Castalla, en la part corresponent a la xarxa de transport d'energia elèctrica, ubicada en el terme municipal de Castalla, província d'Alacant, s'aprova el projecte tècnic d'execució i es declara, en concret la seua utilitat pública. (Expedient número ATASCT/2009/503/03). [2012/4051]  
Vist l'escrit presentat per Red Eléctrica de España, SAU, domiciliada als efectes de notificacions a 03184 Alacant, c/ Ausó i Monzó, núm. 16, en data 30 de desembre de 2009 davant del Servici Territorial d'Energia d'Alacant, en què sol·licita que se li concedisca autorització administrativa per a la nova subestació ST Castalla, ubicada en la Unitat UZI-5, Sector Bastà, Parcel·la P1-Illa 7, situada en l'avinguda de Grècia, del terme municipal de Castalla, província d'Alacant, s'aprove el projecte tècnic d'execució i es declare, en concret, la seua utilitat pública. (ATASCT/2009/503/03).  
A l'escrit mencionat, s'adjunta el projecte tècnic de l'esmentada instal·lació, firmat per tècnic competent.  
Vist que d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la seua modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, esta Direcció General d'Energia va sol·licitar a la Direcció General de Política Energètica i Mines del Ministeri d'Indústria, Turisme i Comerç, informe a fi de consignar les possibles afeccions de la instal·lació projectada als plans de desenrotllament de la xarxa, a la gestió tècnica del sistema i al règim econòmic regulat en la vigent normativa elèctrica.   
A este efecte, amb data 30 de març de 2010, consta informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a la nova subestació transformadora de 220/132/20 kV, denominada ST Castalla, vist en document de «Planificació dels Sectors d'Electricitat i Gas 2008-2016», aprovat per Acord del Consell de Ministres de data 30 de maig de 2008.  
  
Vist que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i que es va publicar en el Diari Oficial de la Comunitat Valenciana, de 24 de juny de 2010, en el Butlletí Oficial de la Província d'Alacant, de 17 de juny de 2010, en el diari Las Provincias de data 23 de juny de 2010 i en el tauler d'anuncis de l'Ajuntament de Castalla, únic afectat pel projecte.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Vist que de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Vist que conforme al mencionat Decret 88/2005 es va traslladar a l'Ajuntament de Castalla la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a efectes de prestar-ne la conformitat o l'oposició, i simultàniament, i d'acord amb l'article 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, se li va sol·licitar informe sobre l'adaptació del projecte al planejament urbanístic que siga aplicable.   
  
L'Ajuntament manifesta en l'informe tramés en data 17 de març de 2010, que la ubicació de la subestació es troba en una parcel·la sotmesa a una modificació del Pla General en què es determina que les parcel·les afectes queden qualificades com a equipament d'infraestructures, la qual cosa permet que el sòl es destine a acollir les infraestructures de servicis tècnics d'electricitat tal com ho és la mateixa subestació mencionada, que té la consideració de domini públic de titularitat municipal. Afig que la zona en qüestió, es troba afectada pel projecte de reparcel·lació UZI-5 Bastà, que està pendent de inscripció en el Registre de la Propietat, per la qual cosa les parcel·les són de titularitat privada. Finalment, assenyala qüestions d'índole formal quant a la presentació i firma de la documentació que reflectix la instal·lació projectada. Basant-se en això, informa desfavorablement sobre l'autorització de la instal·lació projectada.  
  
Traslladat el mencionat informe a l'empresa peticionària, manifesta ser coneixedora dels aspectes indicats en l'informe municipal respecte de la modificació puntual del Pla General pendent d'aprovació, i que no té una major informació sobre el seu contingut, circumstància que pot implicar la discordança en les dades de la ubicació de la parcel·la en què es projecta la subestació, i afig l'argumentació legislativa que considera aplicable respecte a la documentació i al compliment dels seus requisits que ha sigut entregada a l'ajuntament per a l'elaboració de l'informe sol·licitat.   
Per mitjà d'informe posterior presentat per l'alcaldessa presidenta de l'Ajuntament de Castalla, en data 12 de gener de 2012, s'emet un informe favorable pel tècnic municipal, tant a la subestació projectada, com a la línia a 132 kV ST Villena-ST Ibi, esta última no objecte de la present autorització, al quedar resoltes les esmenes tècniques requerides prèviament per l'ajuntament.  
Vist que de la documentació que hi ha en l'expedient no hi ha afecció a la resta de les administracions públiques, organismes i, si és el cas empreses de servicis públics o d'interés general que puguen veure's afectats per la instal·lació.   
Atés que amb data 6 de juny de 2011 la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar declaració d'impacte ambiental que estimava favorable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte d'ampliació de la subestació transformadora ST Castalla, en el terme municipal de Castalla, província d'Alacant, sempre que este es desenrotlle amb les previsions del projecte, l'estudi d'impacte ambiental i la resta de documentació que hi ha en l'expedient, i amb els condicionants que es recullen en la part dispositiva de la present resolució.  
  
Atés que l'expedient tramés pel Servici Territorial d'Energia d'Alacant informa favorablement sobre la instal·lació sol·licitada.   
  
Atés que el projecte presentat compta entre la seua documentació amb els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Atés que la sol·licitud i la documentació adjunta reunixen una definició i concreció de les característiques tècniques que garantisquen la major seguretat i la millor funcionalitat de la subestació transformadora, sent estos els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjuí d'indemnitzar-los adequadament.  
Atés que d'acord amb el projecte presentat, la finalitat sol·licitada de la subestació transformadora és donar resposta a les necessitats plantejades per la saturació existent i la falta de potència suficient en l'alimentació elèctrica de la zona geogràfica dels municipis d'Ibi, Onil i Castalla, motivada pels creixements de la demanda i vegetatiu per a així poder millorar, igualment, la qualitat en el servici.  
Vist que d'acord amb l'article 5 del Reial Decret 1955/2000, d'1 de desembre, que regula les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions l'autorització de les quals se sol·licita constituïxen instal·lacions de transport d'energia elèctrica.  
  
Vist que el títol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'Administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Vist que d'acord amb el que establix l'article 3.3.c) de la Llei 54/1997, del Sector Elèctric, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Vist que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Vist que la Direcció General d'Energia és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la seua redacció donada pel Decret 122/2011, de 16 de setembre.  
Esta Direcció General l'Energia resol:  
  
Primer  
Atorgar a Red Eléctrica de España, SAU, autorització administrativa per a la nova subestació transformadora de 220/132/20 kV denominada ST Castalla, ubicada en la Unitat UZI-5, Sector Bastà, Parcel·la P1-Illa 7, situada en l'avinguda de Grècia, del terme municipal de Castalla, província d'Alacant, en la part de xarxa de transport d'energia elèctrica, i les característiques principals de la qual són:  
Sistema elèctric de 220 kV:  
- Té una configuració de doble barra, d'interior tipus GIS, i es troba situat en un edifici independent, amb aïllament d'hexaflorur de sofre (SF6) i compost per les onze posicions següents:  
  
· Dos de línia (L-1 i L-5) composta per: un interruptor automàtic; tres seccionadors tripolars i tres de posada a terra; tres transformadors d'intensitat; tres transformadors de tensió; dos jocs de barres; i una caixa de terminals dels cables de tipus sec.  
· Una per a enllaç de barres, composta per: un interruptor automàtic; dos seccionadors tripolars de barres i dos de posada a terra; tres transformadors d'intensitat; i dos jocs de barres.  
· Una posició de mesura i posada a terra de barres, composta per: quatre transformadors de tensió; dos seccionadors de posada a terra; i dos jocs de barres.  
· Tres de transformador (AT-1, T-1 i T-2) composta per: un interruptor automàtic; tres seccionadors tripolars i tres de posada a terra; tres transformadors d'intensitat i tres de tensió; dos jocs de barres; i una caixa per als terminals dels cables de tipus sec.  
· Disposa per a una futura instal·lació de: dos posicions de línia (L-9 i L-10) i dos de transformador (AT-2 i T-3)  
- Xarxa de terres, dotada d'una malla de terres inferiors i en la part exterior formant retícules en la plataforma i davall de l'edifici.  
  
- Instal·lació d'un sistema integrat de protecció i control en la sala de control i en la sala GIS amb els corresponents quadros i armaris de proteccions associats al sistema de transport.  
- Obra civil: edifici independent de construcció prefabricada, amb dos plantes (soterrani i baixa) en l'interior del qual s'ubiquen la sala del sistema de 220 kV, sala de control i magatzem.  
- Pressupost: 3.022.683,41 euros.  
Segon  
Aprovar el projecte d'execució per a la instal·lació sol·licitada i autoritzada en el punt primer de la present resolució, firmat per tècnic competent.  
La present resolució queda sotmesa a les condicions següents:  
  
a) L'atorgament es fa sense perjudici de les concessions i autoritzacions que calguen, d'acord amb altres disposicions que siguen aplicables i en especial les relatives a l'ordenació de territori i al medi ambient.  
  
b) La instal·lació a executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran de realitzar-se segons el projecte presentat. En cas que calga introduir modificacions respecte de la documentació presentada, el titular de la present autorització haurà de sol·licitar a esta Direcció General d'Energia la corresponent autorització.  
  
d) El termini d'execució de l'obra serà de dihuit mesos comptat des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, abans que acabe este termini, Red Eléctrica de España, SAU, podrà sol·licitar que s'amplie per mitjà de sol·licitud motivada davant d'esta Direcció General Energia.   
  
e) El titular donarà compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'Administració deixarà sense efecte la present resolució en qualsevol moment en què observe l'incompliment de les condicions imposades en esta.  
g) Condicions d'orde mediambiental establides en la declaració d'impacte ambiental, de 6 de juny de 2011, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge:  
1. En el cas d'apreciar qualsevol troballa d'índole arqueològica durant la fase de les obres, implicarà la seua paralització cautelar i la comunicació a l'organisme competent.  
2. S'hauran d'adoptar els condicionants establits en els informes sectorials emesos per a l'actuació.  
3. El promotor comunicarà a l'òrgan ambiental, amb la suficient antelació, la data de començament de l'execució del projecte, d'acord amb l'article 4 del LQK 2298/1986, de 28 de juny, modificat per la Llei 9/2006, de 28 d'abril, i incorporat en l'article 14 del RDL 1/2008, d'11 de gener.  
4. Finalitzades les obres, es restauraran a les seues condicions inicials tant les infraestructures de l'entorn de la ST que puguen veure's danyades, així com les superfícies externes del recinte de la ST que s'hagen vist alterades.  
5. Qualsevol modificació o ampliació del projecte presentat, així com qualsevol impacte ambiental no previst en l'estudi d'impacte ambiental que es puga detectar, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la seua urgent ocupació als efectes de l'article 52 de la Llei d'Expropiació Forçosa, que es concreta en una afecció a les finques particulars, incloses en la relació annexa, amb l'abast i els   
Relació de béns i drets afectats del projecte: ST Castalla 220/132/20 kV  
  
Terme municipal d'Alacant.  
  
  
  
\* \* \* \* \* \* \* \* \* \* \* \*   
  
Relación de bienes y derechos afectados del proyecto: ST Castalla 220/132/20 kV  
  
Término municipal de Alicante.  
  
  
efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, amb l'advertiment que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'ha pogut practicar.  
Contra la present resolució, que no posa fi a la via administrativa, podrà interposar-se recurs d'alçada davant de la secretària autonòmica d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 18 de gener de 2012.- El director general d'Energia: Antonio Cejalvo Lapeña.